ભાજપથી અલગ થઇને પોતાની પાર્ટી બનાવનાર પૂર્વ ક્રિકેટર અને રાજકારણી નવજોત સિંહ સિદ્ધુ રવિવારે સત્તવાર રીતે કોંગ્રેસ સાથે જોડાયા છે. લાંબા સમયથી આ વાતનું અનુમાન લગાવવામાં આવી રહ્યું હતું. નવજોત સિંહ સિદ્ધુએ પાર્ટીમાં જોડાતા પહેલાં કોંગ્રેસના ઉપાધ્યક્ષ રાહુલ ગાંધી સાથે મુલાકાત કરી હતી. ત્યાર બાદ તેમણે પાર્ટીમાં જોડાવાની ઔપચારિક વિધિઓ પૂર્ણ કરી હતી. તો બીજી બાજુ તેમના પત્ની નવજોત કૌર પહેલા જ કોંગ્રેસ પાર્ટી સાથે જોડાઇ ચૂક્યાં છે.